CELEX: C2007/117/31
Language: fi
Date: 2007-05-26 00:00:00
Title: Asia C-167/07: Kanne 29.3.2007 — Espanjan kuningaskunta v. Euroopan unionin neuvosto

26.5.2007   
            
            
               FI
            
            
               Euroopan unionin virallinen lehti
            
            
               C 117/19
            
         Kanne 29.3.2007 — Espanjan kuningaskunta v. Euroopan unionin neuvosto
   (Asia C-167/07)
   (2007/C 117/31)
   Oikeudenkäyntikieli: espanja
   Asianosaiset
   
      Kantaja: Espanjan kuningaskunta (asiamies: N. Díaz Abad)
   
      Vastaaja: Euroopan unionin neuvosto
   Vaatimukset
   
               —
            
            
               yhteisöjen tuomioistuimen on kumottava yhteisön vesialueilla ja yhteisön aluksiin sellaisilla muilla vesialueilla, joilla sovelletaan saalisrajoituksia, sovellettavien eräiden kalakantojen ja kalakantaryhmien kalastusmahdollisuuksien ja niihin liittyvien edellytysten vahvistamisesta vuodeksi 2007 21.12.2006 annettu neuvoston asetus (EY) N:o 41/2007 (1), sikäli kuin siinä ei osoiteta tiettyjä kiintiöitä espanjalaisaluksille yhteisön Pohjanmeren vesialueilla
            
         
               —
            
            
               Euroopan unionin neuvosto on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   1)   Syrjintäkiellon periaatteen loukkaaminen
   Espanjan kuningaskunta väittää, että koska riidanalaisessa asetuksessa ei osoiteta Espanjalle kiintiöitä yhteisön Pohjanmeren vesialueilla, sillä loukataan syrjintäkiellon periaatetta, koska liittymisasiakirjassa vahvistetun siirtymäajan päätyttyä muille jäsenvaltioille myönnetään oikeus päästä tälle vesialueelle ja käyttää sen luonnonvaroja, mutta Espanjan kuningaskunnalle myönnetään yksinomaan oikeus päästä vesialueelle.
   2)   Espanjan liittymisasiakirjan virheellinen tulkinta
   Kun liittymisasiakirjassa säännellään Espanjan siirtymäaikaa kalastuksen alalla, siinä ei tehdä eroa vesialueille pääsyn ja vesiluonnonvarojen käyttöoikeuden välillä. Lisäksi liittymisasiakirjan määräyksiä on tulkittava sen asiayhteyden ja päämäärän mukaisesti.
   3)   Asetuksen 2371/2002 (2) 20 artiklan 2 kohdan rikkominen
   Tätä säännöstä rikotaan, koska Espanjalle ei jaeta uusia kalastusmahdollisuuksia muodostavia kiintiöitä, jotka jaettiin ensimmäistä kertaa liittymisasiakirjassa vahvistetun siirtymäajan päättymisen jälkeen.
   
      (1)  EUVL 2007 L 15, s. 1.
   
      (2)  Elollisten vesiluonnonvarojen säilyttämisestä ja kestävästä hyödyntämisestä yhteisessä kalastuspolitiikassa 20.12.2002 annettu neuvoston asetus (EY) N:o 2371/2002 (EYVL L 358, s. 59).